Diari Oficial de la Generalitat Valenciana


Sumari del DOGV 6371, del 07-10-2010 (2010/10118)

RESOLUCIÓ de 21 de setembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, ubicada al terme municipal de Torrevieja, província d'Alacant, s'aprova el projecte tècnic d'execució i es declara, en concret la seua utilitat pública. Expedient número ATASCT/2009/493/03.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6371

Data del DOGV
:   07-10-2010

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2010/10276


Data del document
:   21-09-2010

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 21 de setembre de 2010, de la Direcció General d'Energia, per la qual s'atorga a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, ubicada al terme municipal de Torrevieja, província d'Alacant, s'aprova el projecte tècnic d'execució i es declara, en concret la seua utilitat pública. Expedient número ATASCT/2009/493/03.  
 [2010/10134]  
Vist l'escrit presentat per Red Eléctrica de España, SAU, domiciliada als efectes de notificacions al c/ Ausó i Monzó, núm. 16, 5a planta, 03562 Alacant, en data 21 de desembre de 2009, davant del Servici Territorial d'Energia d'Alacant, en què sol·licita que se li concedisca l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, situada en el polígon 2, parcel·la 70, al paratge La Ceñuela, en la zona del polígon industrial Las Salinas, i l'accés és pel vial ara existent paral·lel a la CN-332, al terme municipal de Torrevieja, província d'Alacant, l'aprovació del projecte tècnic d'execució i la declaració, en concret, de la seua utilitat pública. (ATASCT/2009/493/03).  
Al mencionat escrit, s'adjunta el projecte tècnic de l'esmentada instal·lació, firmat per tècnic competent i visat pel col·legi oficial corresponent en data 1 de desembre de 2009.  
Resultant que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, en la modificació donada per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, va ser sol·licitat per part d'esta Direcció General d'Energia a la Direcció General de Política Energètica i Mines del Ministeri d'Indústria, Turisme i Comerç, informe a fi de consignar les possibles afectacions de la projectada instal·lació als plans de desenvolupament de la xarxa, a la gestió tècnica del sistema i al règim econòmic regulat en la vigent normativa elèctrica.  
A este efecte, amb data 6 d'abril de 2010 consta l'informe per mitjà del qual s'indica que vist el document de Planificació dels Sectors d'Electricitat i Gas 2008-2010, aprovat per Acord del Consell de Ministres de 30 de maig de 2008, informa favorablement als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000, respecte a la instal·lació sol·licitada.  
Resultant que junt amb la petició d'autorització s'acredita per la sol·licitant la consulta efectuada i l'informe emés en data 15 de novembre de 2007 pel Servici d'Avaluació d'Impacte Ambiental, de la Conselleria de Territori i Habitatge, per mitjà del qual no es considera necessari sotmetre l'ampliació prevista per a la STR Torrevieja a avaluació d'impacte ambiental, i afegix que, en tot cas, haurà d'executar-se i adoptar les mesures de disseny, preventives i correctives reflectides en l'estudi d'impacte, amb les condicions addicionals incloses en la Declaració d'Impacte Ambiental de 18 d'abril de 2006 dictada per a la subestació transformadora de repartiment 66/20 kV mencionada, i manté la instal·lació projectada -i sol·licitada en este expedient ATASCT/2009/493/03-, tal com deixa constància la peticionària en l'expedient, en relació amb la total correspondència entre l'anterior instal·lació i la sotmesa a valoració per part del mencionat Servici d'Avaluació d'Impacte Ambiental.  
Atés que la Declaració d'Impacte Ambiental de 18 d'abril de 2006, dictada per la Direcció General de Gestió del Medi Natural, de la Conselleria de Territori i Habitatge, a què es fa referència en el resultant anterior, és favorable, només als efectes ambientals i sense perjuí de les autoritzacions sectorials que se li apliquen, sempre que esta es desenvolupe amb les previsions de l'estudi d'impacte ambiental, i amb les condicions que figuren en esta i que s'arrepleguen en la part dispositiva d'esta resolució.  
Resultant que va ser realitzada la informació pública de la mencionada sol·licitud als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, i s'han publicat en el Diari Oficial de la Comunitat Valenciana del dia 27 d'abril de 2010, en el Butlletí Oficial de la Província d'Alacant de 7 d'abril de 2010, en el diari Las Provincias de 27 d'abril de 2010, i en el tauler d'anuncis de l'Ajuntament de Torrevieja, únic afectat pel projecte, i s'ha fet la correcció d'errades detectada en la relació dels béns i dels drets afectats d'esta, per mitjà de la publicació en iguals mitjans en dates 17 de maig de 2010 (DOCV), 25 de maig de 2010 (BOP d'Alacant), i 21 de maig de 2010 (diari Las Provincias).  
D'acord amb la documentació que es troba en l'expedient, no s'han presentat al·legacions a la mencionada sol·licitud en els terminis establits reglamentàriament.  
Resultant que d'acord amb el mencionat Decret 88/2005 es va traslladar a l'Ajuntament de Torrevieja la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de donar la conformitat o oposició, i simultàniament es va traslladar al referit Ajuntament i d'acord amb l'article 75 de la Llei 16/2003, de 17 de desembre, modificat per l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera i d'Organització de la Generalitat, i sol·licita informe sobre l'adaptació del projecte al planejament urbanístic que siga d'aplicació.  
No figura en l'expedient l'informe sol·licitat al mencionat Ajuntament.  
Resultant que d'acord amb el que establix el referit Decret 88/2005, de 29 d'abril, es va remetre separata del projecte tècnic de la instal·lació a les distintes administracions, organismes i empreses de servici públic o d'interés general afectats per la instal·lació elèctrica, a fi que emeteren, si és procedent, les condicions oportunes, concretament als següents:  
- Direcció Territorial d'Alacant, de la Conselleria de Medi Ambient, Aigua, Urbanisme i Habitatge, ha remés informe favorable sobre la compatibilitat urbanística i territorial de la instal·lació, condicionada a les consideracions realitzades en l'informe del Servici d'Espais Naturals de 29 de febrer de 2010, el contingut de les quals transcrit indica que la parcel·la en qüestió no afecta el Pla d'Ordenació de Recursos Naturals del sistema de zones humides del sud d'Alacant, ni cap espai natural protegit actualment inclòs en l'àmbit dels plans rectors d'ús i gestió aprovats, en tramitació o en redacció, o en alguna altra figura reglamentada en desplegament de la Llei 11/94, d'Espais Naturals Protegits de la Comunitat Valenciana. No obstant això, a més de les condicions establides en la Declaració d'Impacte Ambiental, i donada la proximitat de la colònia de cria de gavina d'Audouin, l'execució de les obres de construcció previstes hauran de realitzar-se fora del període de nidificació (de l'1 de març al 31 de maig).  
Traslladat l'informe referit a l'empresa sol·licitant, manifesta la seua conformitat amb les condicions establides en este.  
Resultant l'expedient remés pel Servici Territorial d'Energia d'Alacant, d'11 d'agost de 2010.  
Resultant que el projecte presentat té entre la documentació els plans pertinents a escala adequada, està prou detallat i conté una relació concreta i individualitzada dels béns i dels drets afectats.  
Atés que la sol·licitud i la documentació adjunta reunix una definició i concreció de les característiques tècniques que garantixen la major seguretat i millor funcionalitat de la subestació transformadora, i estos són els paràmetres que condicionen i obliguen principalment a adoptar l'establiment de la instal·lació elèctrica, amb independència de les afectacions que a tercers puguen representar i això sense perjuí d'indemnitzar adequadament estes.  
Atés que d'acord amb l'article 5 del Reial Decret 1955/2000 les instal·lacions l'autorització de les quals se sol·licita constituïxen instal·lacions de xarxes de transport elèctriques.  
Atés que d'acord amb el projecte presentat, la finalitat sol·licitada de la subestació transformadora, és garantir la demanda actual i el previsible augment a mitjà termini, com a conseqüència dels desenvolupaments industrials i urbanístics que es produïxen en esta zona, a més de l'ampliació de la depuradora i la construcció d'una nova planta dessaladora que, en l'actualitat, es troba proveïda des d'una subestació de repartiment, a la localitat de Los Montesinos, i les subestacions de Rojales i Campoamor, pròximes a la saturació i això a fi de millorar la qualitat en el subministrament, fiabilitat i millor disponibilitat de l'actual infraestructura elèctrica.  
Atés que el títol VI de la Llei 54/1997, de 27 de novembre, del Sector Elèctric, modificada per la Llei 17/2007, de 4 de juliol (BOE 05.07.2007), establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia, resol:  
Primer  
Atorgar a Red Eléctrica de España, SAU, l'autorització administrativa per a les instal·lacions elèctriques de transport secundari de la nova subestació transformadora de 220/20 kV, denominada ST Torrevieja, situada en el polígon 2, parcel·la 70, en el paratge La Ceñuela, en la zona del polígon industrial Las Salinas, i l'accés és pel vial ara existent paral·lel a la CN-332, al terme municipal de Torrevieja, província d'Alacant i les característiques principals del qual són:  
- Sistema elèctric de 220 kV:  
El parc té la configuració de doble barra amb adaptament, d'interior tipus GIS, i aïllament en hexafluorur de sofre (SF6), ubicat en edifici i compost per les huit posicions següents:  
· Tres posicions de línia, corresponents a: línia San Miguel de Salinas 1, línia San Miguel de Salinas 2 i línia Acuamed.  
· Tres de transformador: T-1, T-2 i T-3.  
· Una per a l'enllaç de barres i  
· Una posició de mesura.  
- Quant a proteccions, s'instal·larà una xarxa de terres inferiors per a la zona d'instal·lacions, fonaments, estructures metàl·liques, edifici i tancament.  
- Servicis auxiliars de 400/230 V de corrent altern i de 125 V de corrent continu.  
- Implantació de control i telecontrol, sistema de proteccions (dos blocs) i equips de telecomunicacions.  
- Es construïxen dos edificis independents amb prefabricat de formigó armat. El primer constarà de la sala GIS, sala de control, cel·les de mitjana tensió i sala d'equips. El segon alberga els transformadors de potència i sistema contra incendis. Finalment, el tancament perimetral és de malla metàl·lica sobre blocs de formigó.  
- Pressupost: 2.653.840,40 euros.  
Segon   
Aprovar el projecte d'execució per a la nova subestació citada en el punt primer d'esta resolució, firmat per tècnic competent i visat pel col·legi oficial corresponent en data 1 de desembre de 2009.  
Esta resolució està sotmesa a les condicions següents:  
a) El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació del territori i al medi ambient.  
b) La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en les centrals elèctriques, les subestacions i els centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En el cas que fora necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General l'autorització corresponent.  
d) El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades. Particularment s'observaran les condicions que s'arrepleguen en l'informe del Servici d'Espais Naturals de 29 de febrer de 2010.  
e) El termini d'execució de l'obra serà de díhuit mesos comptadors des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Red Eléctrica de España, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
f) El titular donarà compte de l'acabament de les obres al Servici Territorial d'Energia d'Alacant als efectes de la sol·licitud d'autorització d'explotació, a la qual s'acompanyarà d'un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
g) L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
h) Condicions d'orde mediambiental establides en la Declaració d'Impacte Ambiental de 18 d'abril de 2006:  
1. Es restauraran a les condicions inicials, totes les àrees que s'hagen vist alterades per les obres i es procedirà a la correcta gestió dels residus generats.  
2. Les actuacions no podran alterar temporalment ni definitivament les condicions de funcionament dels canals de connexió de la llacuna amb el mar o amb altres canals.  
3. Les operacions de buidatge i ompliment amb gas SF6, es realitzarà per mitjà d'equips que impedisquen l'emissió lliure del gas a l'atmosfera.  
4. L'aparició de jaciments arqueològics o paleontològics determinarà l'obligació de suspendre els treballs, delimitar el perímetre d'afectació i notificar-ho immediatament a la Conselleria de Cultura, Educació i Esport, tal com s'establix en l'informe emés per la Direcció General de Patrimoni Cultural Valencià, en aplicació de la Llei 4/98, d'11 de juny.  
5. Respecte a les emissions de camps electromagnètics derivades del funcionament de la STR caldrà ajustar-se a allò que s'ha disposat per la Direcció General de Salut Pública, òrgan competent en la vigilància sanitària de la contaminació electromagnètica, d'acord amb la Llei 4/2005, de 17 de juny. En tot cas, estes es mantindran per davall dels límits establits per la Recomanació del Consell de Ministres de Sanitat de la Unió Europea, de 12 de juliol (1999/519/CE), fixats en 5 kV/m per al camp elèctric i 100 µT per al camp magnètic. A la posada en marxa de la STR, es realitzaran mesuraments per a garantir el compliment d'ambdós límits (camp elèctric i camp magnètic), i els resultats del qual s'incorporaran al Programa de Vigilància Ambiental.  
  
6. A la posada en marxa de la subestació transformadora, es procedirà a mesurar els nivells sonors generats a fi de verificar el compliment de les condicions establides en la legislació vigent.  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, hauran de ser comunicats a la Direcció General de Gestió del Medi Natural, de la Conselleria de Territori i Habitatge, que establirà, si és procedent, l'aplicació de noves condicions.  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar esta resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.  
La relació dels béns i dels drets afectats pel projecte aprovat de la ST Torrevieja, és la següent:  
\* \* \* \* \*  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 21 de setembre de 2010.- El director general d'Energia: Antonio Cejalvo Lapeña.